|  |  |
| --- | --- |
| ***POGODBA št. 2431-20-000300*** |  |
| ***POGODBA izvajalca št……………………………….*** |  |

 *DRSI: št. zadeve 43001-xx/2020*

sklenjena med

|  |  |
| --- | --- |
| **NAROČNIKOM:** | Republika Slovenija - Ministrstvo za infrastrukturo - Direkcija RS za infrastrukturo, Tržaška 19, 1000 Ljubljana, ki jo zastopa v. d. direktorice Ljiljana Herga, univ.dipl.geol. |
| in |  |
| **IZVAJALCEM:** |  |
|  | Identifikacijska št. za DDV:  | SI |
|  | Številka TRR izvajalca:  |  |

**I. PREDMET POGODBE**

*1. člen*

S to pogodbo naročnik oddaja, izvajalec pa prevzema izvedbo naslednjih del:

|  |
| --- |
| ***Izvedba občasnega štetja z avtomatskimi števnimi napravami*** |

Ponudba izvajalca je sestavni del te pogodbe. Pogodbena dela se izvede na osnovi projektne naloge, ki jo je izdelala Direkcija RS za infrastrukturo, dne 28.7.2020. Okvirna količina se lahko v času trajanja pogodbe spremeni ter se prilagaja konkretnim potrebam in razpoložljivim finančnim sredstvom naročnika. Naročnik ni zavezan naročiti celotne predvidene količine.

**II. VREDNOST POGODBENIH DEL**

*2. člen*

Vrednost del iz 1. člena te pogodbe je določena na osnovi ponudbe izvajalca št. ......... z dne ......................v potrjeni in sprejeti predračunski vrednosti, ki znaša vključno z DDV

**.................................. EUR**

(z besedo: ……………………………………………………………………………………………….. 00/100)

od tega DDV: …………………….. EUR

(z besedo: ………………………………………………………………………………………………... 00/100)

**III. ROK DOKONČANJA DEL**

*3. člen*

Izvajalec se obvezuje pričeti z izvajanjem s to pogodbo prevzetih takoj po sklenitvi pogodbe. Dela se obvezuje dokončati v skladu z roki določenimi v projektni nalogi, ki določa dinamiko izvajanja del, dela se izvajajo za čas 10 mesecev od podpisa pogodbe.

*4. člen*

Če izvajalec zamuja glede na terminski plan izvajanja del ali glede na rok dokončanja del iz 3. člena, te pogodbe, je o tem dolžan pred iztekom roka pisno obvestiti naročnika in ga zaprositi za podaljšanje roka.

**IV. OBVEZNOSTI NAROČNIKA**

*5. člen*

Naročnik se obvezuje izročiti izvajalcu potrebno dokumentacijo za izvršitev prevzetih del takoj po sklenitvi te pogodbe.

Naročnik se obvezuje izvajalcu pravočasno dostaviti dokumentacijo za vse morebitne spremembe tako, da dela lahko potekajo nemoteno oziroma skladno s terminskim planom izvajanja del.

**V. OBVEZNOSTI IZVAJALCA**

*6. člen*

Izvajalec izjavlja, da mu je poznan predmet pogodbe in vsi spremljajoči riziki v zvezi z izvedbo del, in da je seznanjen z razpisnimi zahtevami oziroma s prejeto dokumentacijo, ter da so mu razumljivi in jasni pogoji in okoliščine za pravilno izvedbo del.

*7. člen*

Izvajalec se obvezuje, da bo vsa dela po tej pogodbi opravil vestno in po pravilih stroke, pri čemer bo skrbel, da bo delo opravljeno ekonomično v okviru določil te pogodbe in morebitnih dodatnih dogovorov med pogodbenima strankama.

Izvajalec prevzame vso materialno odgovornost za morebitno škodo na vzdrževani opremi, ki bi nastala zaradi malomarnega, nekvalitetnega in nerednega izvajanja storitev po tej pogodbi in bi bila v nasprotju z navodili in predpisi, ki jih določa proizvajalec opreme.

Izvajalec bo izvedel dela, prevzeta s to pogodbo, brez podizvajalcev.

<<<<<<<<<<< ALI >>>>>>>>>>>>>>>>>>>>>>>>>>>>>>>>>>>>>>>>>>>>>>>>>>

Poleg izvajalca sodeluje(jo) pri izvedbi del tudi naslednji podizvajalec(i):

1. "firma", "naslov firme", "kraj", "matična številka", "davčna številka" in "transakcijski račun"

Podizvajalec(i) bo(do) na podlagi te pogodbe o izvedbi predmetnega javnega naročila, v okviru prevzetih del izvedel(i): (ČE JE VEČ PODIZVAJALCEV LOČITI ZA VSAKEGA POSEBEJ!)

"vrsta del(a), "predmet", "količina", "vrednost", "kraj" in "rok izvedbe del(a)".

Izvajalec je dolžan k svojemu računu oziroma situaciji obvezno priložiti potrjeni račun oziroma situacijo za opravljeno delo podizvajalca. Izvajalec pooblašča naročnika, da podizvajalcu, ki je v ponudbi predložil zahtevo za neposredno plačilo, potrjeni račun oziroma situacijo plača neposredno.

Če po sklenitvi pogodbe o izvedbi predmetnega javnega naročila izvajalec sklene pogodbo z novim podizvajalcem, mora izvajalec, ki je sklenil pogodbo z naročnikom, le-temu v roku 5 dni po spremembi predložiti:

* izjavo podizvajalca, ali zahteva neposredna plačila,
* pooblastilo za plačilo opravljenih in prevzetih del oziroma dobav neposredno novemu podizvajalcu in soglasje novega podizvajalca k neposrednemu plačilu, pod pogojem, da podizvajalec zahteva neposredna plačila.

Podizvajalec mora za dela, ki jih prevzema izpolnjevati razpisane pogoje za priznanje sposobnosti. Naročnik bo zavrnil vsakega podizvajalca, če zanj obstajajo razlogi za izključitev iz prvega, drugega ali četrtega odstavka 75. člena ZJN-3. Naročnik lahko zavrne predlog za vključitev novega podizvajalca tudi, če bi to lahko vplivalo na nemoteno izvajanje ali dokončanje del. Naročnik mora o morebitni zavrnitvi novega podizvajalca obvestiti izvajalca najpozneje v desetih dneh od prejema predloga.

Če podizvajalci niso pisno zahtevali neposrednih plačil, mora izvajalec naročniku najpozneje v 60 dneh od plačila končne situacije poslati svojo pisno izjavo in pisne izjave vseh podizvajalcev, ki niso bili neposredno plačani, da je podizvajalec prejel plačilo za izvedene gradnje ali storitve oziroma dobavljeno blago, neposredno povezano s predmetom javnega naročila.

<<<<<<<<<<<<<<<<<<<<<<<<<<<<<<<<<<<<<<<<<<<<<<<<<<<<<<<<<<<<<<<<<<<<<<<<<<<<<

Pri korespondenci z naročnikom v zvezi s to pogodbo, se na prvi strani dopisov, v zgornjem desnem kotu navede naročnikovo številko zadeve in številko pogodbe.

**VI. NAČIN OBRAČUNAVANJA OPRAVLJENIH DEL**

*8. člen*

Opravljena dela izvajalec obračuna z izstavitvijo računa oz. začasne ali končne situacije. Pri izstavitvi računa ali situacije se mora izvajalec sklicevati na številko pogodbe!

Pogodbene cene za enoto so fiksne. Izvajalec ni upravičen do podražitev.

**VII. NAČIN PLAČEVANJA OPRAVLJENIH DEL**

*9 člen*

Izvajalec je dolžan dostaviti račun v roku pet (5) dni po potrjenem poročilu s strani naročnika glede na opravljeno delo oz. do 5. v mesecu za pretekli mesec oziroma v skladu z usmeritvami iz projektne naloge. Naročnik je dolžan račun oz. situacijo v roku 15 dni po prejemu potrditi oziroma zavrniti. Če naročnik v roku 15 dni računa oz. situacije ne potrdi niti ne zavrne, se po preteku tega roka šteje, da sta račun oz. situacija potrjena. Rok plačila je 30. dan, pri čemer začne teči plačilni rok naslednji dan po prejemu računa oz. situacije, ki je podlaga za izplačilo.

V skladu z zakonodajo o opravljanju plačilnih storitev za proračunske uporabnike je izvajalec dolžan od 1.1.2015 naročniku izdajati račune izključno v elektronski obliki (e-račun), naročnik pa prejemati e-račun preko aplikacije UJPnet.

Odstopanje od predvidene dinamike plačil, ki bi nastalo kot posledica spremembe sprejetega proračuna Republike Slovenije skladno z Zakonom o izvrševanju proračuna RS (ZIPRS), bosta naročnik in izvajalec uskladila z aneksom k veljavni pogodbi.

**VIII. POGODBENA KAZEN IN PREKINITEV POGODBE**

*10. člen*

V primeru, da ponudnik na mesec preda manj kot 8 izvedenih lokacij in ne upraviči zamude izpada štetja prometa, ki jo lahko naročnik odobri, se izvajalcu pri izplačilu mesečne situacije zaračuna pogodbena kazen,v višini 10% vrednosti za neizvedeno lokacijo občasnega štetja prometa. Naročnik, bo v primeru zamud pri izvajanju del obračunal kazni na osnovi določil o obračunavanju del iz projektne naloge. Skupni znesek pogodbene kazni ne more presegati 10% (deset odstotkov) od vrednosti dejansko izvršenih pogodbenih del, ugotovljene na podlagi končne situacije.

Naročnik in izvajalec soglašata, da pravica zaračunati pogodbeno kazen ni pogojena z nastankom škode naročniku. Povračilo tako nastale škode bo naročnik uveljavljal po splošnih načelih odškodninske odgovornosti, neodvisno od uveljavljanja pogodbene kazni.

Pogodba se lahko prekine oz. razdre sporazumno ali na zahtevo posamezne pogodbene stranke ali po krivdi posamezne pogodbene stranke. Če pride do prekinitve oziroma razdrtja pogodbe po krivdi ene od pogodbenih strank, nosi nastale stroške tista pogodbena stranka, ki je povzročila prekinitev dela ali razdrtje pogodbe.

Naročnik ima pravico odstopiti od pogodbe kadarkoli, brez posledic za naročnika, če:

* pride izvajalec v takšno finančno situacijo, ki bi mu onemogočila izvedbo pogodbenih obveznosti,
* izvajalec po svoji krivdi v roku 15 dni od veljavne sklenitve te pogodbe ne začne z delom, oziroma ob morebitni prekinitvi na pisni poziv naročnika v roku 5 dni z delom ne nadaljuje,
* izvajalec po svoji krivdi kasni z mesečnim poročilom za več kot 20 dni,
* izvajalec po svoji krivdi kasni s predajo podatkov za več kot 20 dni,
* izvajalec ne dosega dogovorjene kvalitete in je ne more vzpostaviti niti v naknadno dogovorjenem roku, ki mu ga določi naročnik,
* izvajalec izven pogodbeno dogovorjenih pogojev in brez soglasja naročnika prepusti izvedbo vseh ali pretežnega dela del podizvajalcem,

**IX. POOBLAŠČENI PREDSTAVNIK IN STROKOVNI NADZOR**

*11. člen*

Pooblaščeni predstavnik naročnika – skrbnik projekta – je g. Tone Švigelj. Izvajalec je dolžan vso pisno korespondenco pošiljati naročniku.

Odgovorni vodja del s strani izvajalca je g. ...............................................

**X. VARSTVO PODATKOV**

*12. člen*

Pogodbeni stranki bosta vse medsebojne dogovore, podatke in dokumentacijo, ki je predmet te pogodbe, varovale kot poslovno oziroma uradno skrivnost in jih ne bosta neupravičeno uporabljali v svojo korist oziroma komercialno izkoriščali ali posredovali tretjim osebam izven organizacij, ki niso vključene v izvajanje nalog predmeta pogodbe.

Pogodbeni stranki soglašata, da so pridobljeni podatki, ki se hranijo v informacijskem sistemu last naročnika in jih izvajalec ne sme uporabljati v svojo korist ali jih posredovati tretji osebi.

**XI. REŠEVANJE SPOROV**

*13. člen*

Morebitne spore v zvezi z izvajanjem te pogodbe bosta pogodbeni stranki skušali rešiti sporazumno. Če spornega vprašanja ne bo možno rešiti sporazumno, lahko vsaka pogodbena stranka sproži spor pri stvarno pristojnem sodišču v Ljubljani.

**XII. KONČNE DOLOČBE**

*14. člen*

Pogodba je sklenjena in prične veljati z dnem, ko jo podpišeta obe pogodbeni stranki.

Če izvajalec ne bo spoštoval določil te pogodbe, si naročnik pridržuje pravico do odstopa od pogodbe, izvajalec pa je dolžan povrniti naročniku nastalo škodo.

Naročnik si pridržuje pravico, da odstopi od izvedbe posameznega projekta, zmanjša obseg del ali odstopi od pogodbe, iz razlogov Zakona o izvrševanju proračuna Republike Slovenije, kadar sredstva za izvedbo pogodbenih obveznosti niso več zagotovljena. Izvajalcu del iz tega naslova ne pripada odškodnina, upravičen je le do stroškov že izvedenih del.

*15. člen*

Pogodba je nična, če kdo v imenu ali na račun izvajalca predstavniku ali posredniku organa ali organizacije iz javnega sektorja obljubi, ponudi ali da kakšno nedovoljeno korist za:

* pridobitev posla,
* za sklenitev posla pod ugodnejšimi pogoji,
* za opustitev dolžnega nadzora nad izvajanjem pogodbenih obveznosti,
* za drugo ravnanje ali opustitev, s katerim je organu ali organizaciji iz javnega sektorja povzročena škoda ali je omogočena pridobitev nedovoljene koristi predstavniku organa, posredniku organa ali organizacije iz javnega sektorja, drugi pogodbeni stranki ali njenemu predstavniku, zastopniku ali posredniku.

Pogodba je nična, če je sklenjena s subjektom, v katerem je naročnikov funkcionar ali njegov družinski član

* udeležen kot poslovodja, član poslovodstva ali zakoniti zastopnik,
* neposredno ali preko drugih pravnih oseb v več kot 5% deležu udeležen pri ustanoviteljskih pravicah, upravljanju ali kapitalu.

*16. člen*

Ta pogodba je sklenjena pod razveznim pogojem, ki se uresniči v primeru izpolnitve ene od naslednjih okoliščin:

- če bo naročnik seznanjen, da je sodišče s pravnomočno odločitvijo ugotovilo kršitev obveznosti delovne, okolijske ali socialne zakonodaje s strani izvajalca ali podizvajalca ali

- če bo naročnik seznanjen, da je pristojni državni organ pri izvajalcu ali podizvajalcu v času izvajanja pogodbe ugotovil najmanj dve kršitvi v zvezi s:

o plačilom za delo,

o delovnim časom,

o počitki,

o opravljanjem dela na podlagi pogodb civilnega prava kljub obstoju elementov delovnega razmerja ali v zvezi z zaposlovanjem na črno in za kateri mu je bila s pravnomočno odločitvijo ali več pravnomočnimi odločitvami izrečena globa za prekršek,

in pod pogojem, da je od seznanitve s kršitvijo in do izteka veljavnosti pogodbe še najmanj šest mesecev oziroma če izvajalec nastopa s podizvajalcem pa tudi, če zaradi ugotovljene kršitve pri podizvajalcu izvajalec ne nadomesti ali zamenja tega podizvajalca, na način določen v skladu s 94. členom ZJN-3 in določili te pogodbe v roku 30 dni od seznanitve s kršitvijo.

V primeru izpolnitve okoliščine in pogojev iz prejšnjega odstavka se šteje, da je pogodba razvezana z dnem sklenitve nove pogodbe o izvedbi javnega naročila za predmetno naročilo. O datumu sklenitve nove pogodbe bo naročnik obvestil izvajalca.

Če naročnik v roku 30 dni od seznanitve s kršitvijo ne začne novega postopka javnega naročila, se šteje, da je pogodba razvezana trideseti dan od seznanitve s kršitvijo.

V primeru predčasnega prenehanja pogodbe zaradi gornjih vzrokov, naročnik plača izvajalcu izvršena dela, istočasno pa ima pravico obračunati izvajalcu od situacij plačilo pogodbene kazni in plačilo za storjeno škodo zaradi neizpolnjevanja pogodbenih obveznosti. V primeru, da škode ni možno ugotoviti, se ta obračuna v višini 10 % od pogodbene vrednosti.

*17. člen*

Ta pogodba je napisana v treh enakih izvodih, od katerih prejme izvajalec en izvod, naročnik pa dva izvoda.

|  |  |
| --- | --- |
| ……………………………, dne ………………… |  Ljubljana, dne ................................................. |
| **IZVAJALEC:** |

|  |
| --- |
| **NAROČNIK:** |
| REPUBLIKA SLOVENIJA |
| Ministrstvo za infrastrukturo  |
| Direkcija RS za infrastrukturo |
| Ljiljana Herga, univ.dipl.geol., |
| v. d. direktorice |

 |